Ռենե Ռուա

Ռենե Ռուա (Ռոյ) (ֆր.՝ René François Joseph Roy, մայիսի 21, 1894(1894-05-21), Փարիզի 7-րդ շրջան, Փարիզ - հունվարի 25, 1977(1977-01-25), Փարիզի 14-րդ շրջան, Փարիզ), ֆրանսիացի տնտեսագետ, պրոֆեսյոնալ էկոնոմիկ, 1953 թվականին տնտեսական հասարակության նախագահ, «Ռոյա» նույնության հեղինակ։


== Կենսագրություն ==
Ռենեն ծնվել է 1894 թվականի մայիսի 21-ին Ֆրանսիայի Փարիզ քաղաքում։
1914 թվականին նա հաջողությամբ քննություններ է հանձնել Փարիզի պոլիտեխնիկական դպրոցում, սակայն Առաջին համաշխարհային պատերազմի պատճառով ստիպված է եղել գնալ ֆրանսիական բանակ։ Ռենեն ծառայել է դաշտային հրետանու 13-րդ գնդում։ 1917 թվականին նա արդեն փոխտեղակալ էր։ 1917 թվականի ապրիլի 16-ին վիրավորվել է Շմեն դե Դամի ճակատամարտում՝ կորցնելով երկու աչքերի տեսողությունը։
Էժեն Բրիեի ղեկավարությամբ հաշմանդամների տանը վերականգնվելուց հետո, որտեղ ուսումնասիրել է Բրայլյան տառերը, մեքենագրություն և բանավոր հաշիվ, Ռենե Ռուան վերադարձել է Փարիզի պոլիտեխնիկական դպրոց, որտեղ սովորել է 1918-1920 թվականներին՝ դառնալով 1920 թվականի լավագույն շրջանավարտը։ Այնուհետև 1920-1922 թվականներին շարունակել է ուսումը կամուրջների և ճանապարհների ազգային դպրոցում։ 1922 թվականին նշանակվել է հանրային աշխատանքների և տրանսպորտի նախարարության երկաթուղու վարչության պետ։ 1925 թվականին նա արժանացել է տնտեսագիտության դոկտորական աստիճանի (Ph.D.), պաշտպանելով «Երկաթուղային ճանապարհների ցածր սակագները» թեմայով դիսերտացիան։
Ռենեն իր դասախոսական գործունեությունը սկսել է Կամուրջների և ճանապարհների ազգային դպրոցում, որտեղ 1929 թվականին զբաղեցրել է քաղտնտեսության և սոցիոլոգիայի պրոֆեսորի պաշտոնը և այդ պաշտոնում մնացել է մինչև 1964 թվականը։ 1931 թվականին դարձել է մաթեմատիկական տնտեսագիտության պրոֆեսոր և Փարիզի համալսարանի վիճակագրության ինստիտուտի ամբիոնի վարիչ։ 1933 թվականին դարձել է կամուրջների և ճանապարհների գլխավոր ինժեներ։ 1944 թվականին դարձել է տրանսպորտի գլխավոր տեսուչը։ 1947-1964 թվականներին եղել է գիտական հետազոտությունների ազգային կենտրոնի տնտեսագիտական սեմինարիայի տնօրեն։ Բացի այդ, 1949 թվականին դասընթացներ է վարել Ֆրանսիայի վիճակագրության և տնտեսական հետազոտությունների ազգային ինստիտուտում։ 1949 թվականին դարձել է հասարակական աշխատանքների և տրանսպորտի նախարարությանը կից կամուրջների և ճանապարհների գլխավոր տեսուչ։
1951 թվականից եղել է Բարոյագիտական և քաղաքագիտական ակադեմիայի անդամ, Եյլի համալսարանի էկոնոմետրիկայի միության անդամ և նախագահ, թագավորական վիճակագրական ընկերության անդամ, տրանսպորտի Բարձրագույն խորհրդի ընդհանուր ազգային եկամտի կոմիտեի անդամ, ազգերի հաշվառման հանձնաժողովի, տրանսպորտի կոմիտեի գլխավոր պլանի կառավարման և տրանսպորտի վիճակագրական հետազոտությունների համակարգող կոմիտեի անդամ։
Արժանացել է Ժնևի համալսարանի պատվավոր դոկտորի կոչման (honoris causa)։
Ռենե Ռուան մահացել է 1977 թվականի հունվարի 27-ին Փարիզում։


== Մատենագրություն ==
Roy R. Les index économiques//Revue d'économie politique, 1927
Roy R. La demande dans ses rapports avec la répartition des revenus //Metron, vol. 8, no 3, 1930, p. 101—153
Roy R. Les lois de la demande//Revue d'économie politique, vol. 45, 1931, p. 1190—1218
Roy R. Cournot et l'école mathématique//Econometrica, vol. 1, № 1, 1933, p. 13-22
Roy R. La Demande dans ses rapports avec la répartition des revenus//Econometrica, vol. 1, № 3, 1933, p. 265—273
Roy R. Contribution aux recherches économétriques — Paris: Hermann, 1936
Roy R. Les Divers concepts en matière d’indices // Journal de la société de statistique de Paris, vol. 82, 1941, p. 177—206
Roy R. De l’utilité : Contribution à la théorie des choix — Hermann & cie, 1942
Roy R. La Hiérarchie des besoins et la notion de groupes dans l'économie de choix//Econometrica, vol. 1, no 1, 1943, p. 13-24
Roy R. L’ingénieur et le savant //Jules Dupuit et son œuvre économique — Paris: École nationale des ponts et chaussées, 1945, p. 3-18
Roy R. La Distribution du revenu entre les divers biens//Econometrica, vol. 15, № 3, 1947, p. 205—225
Roy R. Les nombres indices// Journal de la société de statistique de Paris, vol. 90, 1949, p. 15-34
Roy R. La Demande des biens indirects//Econometrica, vol. 19, no 4, 1951, p. 466—471
Roy R. Pareto statisticien : la distribution des revenus //Revue d'économie politique, vol. 59, 1949, p. 555—577
Roy R. Les élasticités de la demande relative aux biens de consommation et aux groupes de biens//Econometrica, vol. 20, no 3, 1952, p. 391—405 -DOI 10.2307/1907411,
Roy R. Du rôle de la statistique dans l'élaboration des concepts ", Journal de la société de statistique de Paris, vol. 102, 1961, p. 212—220
Roy R. Georges Darmois, 1888—1960 ", Econometrica, vol. 29, no 1, janvier 1961, p. 80-83
Roy R. Préface/Robert Hénon//L'Économétrie au service de l’entreprise, — Gauthier-Villars, 1964, 475 p.
Roy R. Francois Divisia, 1889—1964//Econometrica, vol. 33, № 3, juillet 1965, p. 635—640
Roy R. Éléments d'économétrie//Presses universitaires de France, 1970


== Ծանոթագրություններ ==